Mitu päeva kohe oli külas, käisime metsas seenil ja korjasime aias marju  Kukkusime lastega enne sõbra tulekut paaniliselt  koristama, et külaline ei peaks mu elamises oma kahe karguga kõndides ninuli lendama, aga ikkagi jäid mu vähesed vaibad talle jalgu  Kuna ma ei suuda ise ka hästi jalgu tõsta ja takerdun oma kaltsuvaipadesse , siis polegi mul eriti vaipu elamises  Uste lävede juures on mõned vaibakesed, et ma saaks oma paljaid jalgu sinna pühkida ja teise korruse mademel on valge vaip, et magamistuppa liiv ei jõuaks  Hästi kasvatatud külalised võtavad teise korruse trepil alati jalad lahti, kui enne pole  võtnud, sest mu käsitsi kootud valge vaba peale on nagu naljakas jalanõuga astuda;)  Külalised on ühed head asjad, kodakondsed muutuvad siis eriti tubliks;)  Peale söömist liikusid nõud iseenesest ilma käskimata kööki  Voodid said hommikuti korda imeväel ja põrand oli kohe mitu päeva mänguasjadest tühi  Nii hea on astuda kui miskit jalgu ei jää  Sõber sai täna õhtupoolikul saadetud bussile ja elu loksus vanadesse rööbastesse tagasi      Nii hea oli mitu päeva astuda palja  jalaga puhtale põrandale, istuda korras laua taga ja kenasti säetud tubadest läbi kõndida..  Hakka või tahtma, et rohkem külalisi käiks ;)  Aga tahtmine pidi olema taevariik ja saamine saatanast ?!